PREMIERE PARTIE 6l 



Quant l'oyseau ne soustient bien ses eles : 

 la cause et le remède. 



QUANT l'oyseau ne soustient bien ses 

 eles, c'est pource que, quant il est 

 nouvelement mys sur le poing ou sur la 

 perche, il n'est gardé de se debatre et de 

 se eschauffer; par quoy se refroidist et ne 

 peut soustenir ses eles. Lors lie l'oyseau 

 sur eaue, et qu'il soit contraint entrer en 

 Teaue, affin que par se debatre sur l'eaue 

 retire et redresse ses eles; après metz-le 

 au soleil ou auprès du feu, et le tiens 

 chaudement qu'il ne se refroidisse; ou 

 pisse trois jours sur les eles de l'oyseau, et 

 il les soustiendra bien. 



Pour faire bien l'oyseau au loirre et bien voler 

 au gibier. 



POUR faire bien l'oyseau au loirre, ne le 

 deffile point jusques qu'il reviendra 

 bien sur le poing et qu'il y mangera bien. 



